text: Kronprinsesse Mary på hjertejagt 
  19 april 2010 kl. 12.11
  Nej kronprinsessen er næppe på jagt efter en ny mand. Hun er derimod ude at løbe og løse opgaver sammen med 18 børn med hjertelidelser. Det sker i dag mandag, hvor hun besøger Vejlefjord Rehabili­terings­center for hjertepatienter i Stouby.
  Motion uden angst
  I forbindelse med hjerteugen, som starter den 19. april, sætter Hjerteforeningen fokus på kost og motion. Hjertepatienter afholder sig ofte fra at dyrke motion af frygt for, at hjertet ikke kan holde til det.
  Men motion er et vigtigt element i for­hold til at komme på fode efter hjertesygdom, så Hjerteforeningen vil med kampagnen in­spirere hjertepatienter til at dyrke motion ? og på en måde uden at føle angst.
  
  Jagten på et sundere hjerte
  For at inspirere flere danskere til at få den anbefalede daglige motion med en ny og skæg aktivitet for hele familien har Hjerteforeningen i forbindelse med hjerteugen, der bl.a. sætter fokus på motion, udviklet Hjertejagten, der indeholder fem små opgaver, hvor natur og sanser kobles sammen med motion. Opgaverne løses i fællesskab mellem børn og forældre/bedsteforældre.
  
  